с участието на трети лица. Всяко лице, което има местоживеене в друга договаряща държава, може да бъде призовано пред съдилищата съответно на:
 —
 Федерална република Германия, съгласно членове 68, 72, 73 и 74 от Гражданския процесуален кодекс (Zivilprozessordnung) относно известията до трети лица,
 —
 Австрия, съгласно член 21 от Гражданския процесуален кодекс (Zivilprozessordnung) относно известията до трети лица.
 Съдебни решения, постановени в другите договарящи държави по силата на член 6, параграф 2 или член 10, се признават и изпълняват във Федерална република Германия и в Австрия в съответствие с дял III. Всички последици от решенията, постановени в тези държави, породени за трети лица при прилагането на разпоредбите от предходната алинея, също се признават в другите договарящи държави.“
 Член 9
 Към член Vа от Протокола към Конвенцията от 1968 г. се добавя следното:
 „В Швеция, при бързото производство, свързано със заповедите за плащане (betalningsfoerelaeggande) и правната помощ (handraeckning), изразът „съд“ включва „шведските съдебно-изпълнителни служби“ (kronofogdemyndighet).“
 Член 10
 Към Протокола към Конвенцията от 1968 г. се добавя следният член:
 „Член Vд :
 Договореностите в областта на задълженията за издръжка, сключени с административните органи или заверени от тях се разглеждат като автентични документи по смисъла на член 50, първа алинея от Конвенцията от 1968 г.“
 ДЯЛ IV
 Поправки на Протокола от 1971 г.
 Член 11
 Към член 1 от Протокола от 1971 г., изменен с член 30 от Конвенцията от 1978 г., член 10 от Конвенцията от 1982 г. и член 24 от Конвенцията от 1989 г. се добавя следната алинея:
 „Съдът на Европейските общности също така има компетентност да постановява заключения по тълкуването на Конвенцията за присъединяване на Република Австрия, Република Финландия и Кралство Швеция към Конвенцията от 27 септември 1968 г. и към настоящия протокол, изменен с Конвенцията от 1978 г., Конвенцията от 1982 г. и Конвенцията от 1989 г.“
 Член 12
 В член 2, параграф 1 от Протокола от 1971 г., изменен с член 31 от Конвенцията от 1978 г., член 11 от Конвенцията от 1982 г. и член 25 от Конвенцията от 1989 г. се прибавят следните тирета:
 a)
 между 9-то и 10-то тире:
 „—
 в Австрия, Oberste Gerichtshof, Verwaltungsgerichtshof и Verfassungsgerichtshof,“;
 б)
 между 10-то и 11-то тире:
 „—
 във Финландия, korkein oikeus/hoegsta domstolen и korkein hallintooikeus/hoegsta foervaltningsdomstolen,
 —
 в Швеция, Hoegsta domstolen, Regeringsraetten, Arbetsdomstolen и Marknadsdomstolen,“.
 ДЯЛ V
 Преходни разпоредби
 Член 13
 1. Разпоредбите на Конвенцията от 1968 г. и Протокола от 1971 г., изменена с Конвенцията от 1978 г., с Конвенцията от 1982 г. и с Конвенцията от 1989 г., както и от настоящата конвенция се прилагат само по отношение на производства, които са образувани и по отношение на документи, официално съставени или вписани като официални документи след влизането в сила на настоящата конвенция в държавата по произход, а когато се иска признаване или допускане на изпълнението на съдебно решение или на официален документ - в държавата, до която е отправена молбата.
 2. Независимо от това, съдебни решения, постановени след датата на влизане в сила на настоящата конвенция между държавата по произход и държавата, до която е